PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১০ নভেম্বর, ২০২০
ভারতে দৈনিক নতুন করোনায় আক্রান্তের সংখ্যা ৪০ হাজারের নিচে; সুস্পষ্টভাবে করোনায় আক্রান্তের সংখ্যা এবং দৈনিক মৃত্যু হার ক্রমশ নিম্নমুখী
ভারতে ছয়দিন পর নতুন করে করোনায় আক্রান্তের সংখ্যা ৪০ হাজারের নিচে নেমেছে। গত ২৪ ঘন্টায় নতুন করে করোনায় আক্রান্ত হয়েছেন ৩৮,০৭৩ জন। এই নিয়ে পরপর তিনদিন দৈনিক ভিত্তিতে আক্রান্তের সংখ্যা ৫০ হাজারের নিচে রয়েছে। বিশ্বের কয়েকটি দেশে গত ৩-৪ দিন নতুন করে আক্রান্তের সংখ্যা ১ লক্ষের কাছাকাছি হওয়ায় ভারতে আক্রান্তের হার নিম্নমুখী থাকার প্রবণতা অত্যন্ত তাৎপর্যপূর্ণ। দেশে গত কয়েক সপ্তাহ ধরেই সুস্পষ্টভাবে করোনায় আক্রান্তের সংখ্যা ধারাবাহিকভাবে কমছে। আজ নিয়ে ৩৮তম দিনেও সুস্থতার সংখ্যা দৈনিক আক্রান্তের সংখ্যাকে ছাপিয়ে গেছে। গত ২৪ ঘন্টায় আরোগ্য লাভ করেছেন ৪২,০৩৩ জন। দেশে সুস্পষ্টভাবে করোনায় আক্রান্তের সংখ্যা ৫ লক্ষ ৫ হাজার ২৬৫। এই সংখ্যা ভারতে মোট করোনায় আক্রান্তের সংখ্যার কেবল ৫.৮৮ শতাংশ। দেশে সুস্থতার হারও ক্রমশ বেড়ে আজ দাঁড়িয়েছে ৯২.৬৪ শতাংশে। আজ পর্যন্ত সুস্থতার সংখ্যা ৭৯ লক্ষ ৫৯ হাজার ৪০৬। সুস্থতা এবং সুস্পষ্টভাবে করোনায় আক্রান্তের সংখ্যার মধ্যে ফারাক আরও বেড়ে হয়েছে ৭৪ লক্ষ ৫৪ হাজার ১৪১। সদ্য আরোগ্য লাভকারীদের ৭৮ শতাংশ ১০টি রাজ্য ও কেন্দ্রশাসিত অঞ্চল থেকে। দিল্লি থেকে একদিনেই সর্বাধিক ৭,০১৪ জন আরোগ্য লাভ করেছেন। কেরল থেকে সুস্থ হয়েছেন ৫,৯৮৩ জন এবং পশ্চিমবঙ্গ থেকে ৪,৩৯৬ জন। দেশে নতুন করে করোনায় আক্রান্তদের ৭২ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকে দৈনিক ভিত্তিতে সর্বাধিক ৫,৯৮৩ জন আক্রান্ত হয়েছেন। পশ্চিমবঙ্গ থেকে আক্রান্তের সংখ্যা ৩,৯০৭। কেরলে আক্রান্তের সংখ্যা কমে হয়েছে ৩,৫৯৩, অন্যদিকে মহারাষ্ট্রেও দৈনিক ভিত্তিতে আক্রান্তের সংখ্যা কমে ৩,২৭৭ হয়েছে। দেশে গত ২৪ ঘন্টায় করোনাজনিত কারণে ৪৪৮ জনের মৃত্যু হয়েছে। অবশ্য, আজ নিয়ে পরপর দু'দিন করোনায় মৃত্যুর সংখ্যা ৫০০-র নিচে রয়েছে। গত ২৪ ঘন্টায় যাঁরা মারা গেছেন, তাঁদের ৭৮ শতাংশেরই মৃত্যু হয়েছে ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকেই সর্বাধিক ৮৫ জনের মৃত্যুর খবর মিলেছে। দিল্লি থেকে মারা গেছেন ৭১ জন এবং পশ্চিমবঙ্গ থেকে ৫৬ জন।
বিস্তারিত বিবরণের জন্য https://pib.gov.in/PressReleasePage.aspx?PRID=1671642 – এই লিঙ্কে ক্লিক করুন।
সাংহাই সহযোগিতা সংগঠনের শিখর বৈঠক ২০২০-তে প্রধানমন্ত্রীর বক্তব্য
বিস্তারিত বিবরণের জন্য https://pib.gov.in/PressReleasePage.aspx?PRID=1671727 – এই লিঙ্কে ক্লিক করুন।
প্রধানমন্ত্রী জেএনইউ ক্যাম্পাসে ১২ই নভেম্বর স্বামী বিবেকানন্দের মূর্তির উন্মোচন করবেন
প্রধানমন্ত্রী শ্রী নরেন্দ্র মোদী ১২ই নভেম্বর সন্ধ্যা ৬-৩০ মিনিটে ভিডিও কনফারেন্সের মাধ্যমে জওহরলাল নেহরু বিশ্ববিদ্যালয়  ক্যাম্পাসে স্বামী বিবেকানন্দের পূর্ণাবয়ব মূর্তির আবরণ উন্মোচন করবেন। কেন্দ্রীয় শিক্ষামন্ত্রী এই অনুষ্ঠানে উপস্থিত থাকবেন। স্বামী বিবেকানন্দের দর্শন ও শিক্ষা দেশের যুব সম্প্রদায়ের কাছে আজও প্রাসঙ্গিক। তিনি শুধু ভারতের নয়, বিশ্বের লক্ষ লক্ষ মানুষের অনুপ্রেরণার উৎস এবং ভারত তাঁর জন্য গর্বিত। প্রধানমন্ত্রী সবসময়েই বলেছেন, স্বামী বিবেকানন্দের আদর্শ স্বামীজির জীবদ্দশার মতো আজও সমানভাবে প্রাসঙ্গিক। শ্রী মোদী মনে করেন, জনসাধারণের সেবা করতে এবং দেশের যুব সম্প্রদায়ের ক্ষমতায়নের জন্য শারীরিক, মানসিক ও আধ্যাত্মিকভাবে শক্তিশালী হওয়া প্রয়োজন। এর মধ্য দিয়ে আন্তর্জাতিক ক্ষেত্রে দেশের ভাবমূর্তি উজ্জ্বল হবে। ভারতের সমৃদ্ধি ও শক্তির উৎস দেশের নাগরিকরা, আর তাই, ক্ষমতায়নের মধ্য দিয়ে আত্মনির্ভর ভারত গড়ার লক্ষ্য পূরণ হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1671656 – এই লিঙ্কে ক্লিক করুন।
কেন্দ্রীয় অর্থমন্ত্রী শ্রীমতী নির্মলা সীতারমণ প্রথম ব্রিকস অর্থ মন্ত্রী এবং কেন্দ্রীয় ব্যাঙ্ক গভর্নর্স বৈঠকে যোগ দিয়েছেন
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণ আজ ব্রিকসভুক্ত দেশগুলির অর্থ মন্ত্রীদের বৈঠকে অংশ নেন এবং রাশিয়ার পৌরহিত্যে ব্রিকস-এর আওতাধীন কেন্দ্রীয় ব্যাঙ্ক গভর্নর্স বৈঠকে যোগ দেন। এই বৈঠকের আলোচ্য বিষয় ছিল চলতি বছরে জি২০-তে সৌদির সভাপতিত্বের ফলাফল, পরিকাঠামোগত বিনিয়োগ ক্ষেত্রে জিডিটাল প্লাটফর্মে উৎসাহদান এবং নতুন উন্নয়ন ব্যাঙ্কের সদস্য পদ সম্প্রসারণ। অর্থমন্ত্রী জানান যে, সমস্ত ব্রিকস সদস্য দেশগুলি জি২০ গোষ্ঠীর অন্তর্ভুক্ত। এই দেশগুলি এবছর কোভিড-১৯ মোকাবিলার জন্য জি২০ কার্যকরি পরিকল্পনা গ্রহণ সহ একাধিক গুরুত্বপূর্ণ উদ্যোগ গ্রহণ করেছে। এমনকি সঙ্কটের সময়ে সম্মিলিতভাবে এই সমস্যা মোকাবিলার জন্য একটি বিস্তৃত দিক নির্দেশ করেছে। এদিনের বৈঠকে অর্থমন্ত্রী নির্মলা সীতারমণ জানান, স্বল্প আয়ের দেশগুলিতে নগদের চাহিদা মেটাতে জি২০ গোষ্ঠীভুক্ত দেশগুলি ঋণ পরিষেবার উদ্যোগ নিয়েছে। তিনি আরও জানান, এই ক্ষেত্রে ব্রিকস সদস্যভুক্ত দেশগুলি উদীয়মান অর্থনীতির উদ্বেগের বিষয়টি আগাম বুঝতে পেরে সমস্যা মোকাবিলায় গুরুত্বপূর্ণ ভূমিকা পালন করেছে। জিডিটাল অর্থনীতিতে কর আরোপের বিষয়ে সমস্যার সমাধানের পথ খুঁজে বের করে আন্তর্জাতিক স্তরে প্রয়াস চালানো হচ্ছে বলেও শ্রীমতী সীতারমণ জানিয়েছেন। এবিষয়ে ঐক্যমতের ভিত্তিতে ন্যায়সঙ্গত উপায়ে সুস্থায়ী পদ্ধতিতে সমস্যা সমাধান সুনিশ্চিত করা হবে বলেও তিনি জানান।
বিস্তারিত বিবরণের জন্য https://pib.gov.in/PressReleasePage.aspx?PRID=1671481 – এই লিঙ্কে ক্লিক করুন।
আগামীকাল থেকে পুনরায় জাদুঘর, আর্ট গ্যালারি এবং প্রদর্শনীশালা খোলার প্রস্তুতি পর্যালোচনার অঙ্গ হিসেবে আজ কেন্দ্রীয় সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল ন্যাশনাল মিউজিয়াম পরিদর্শন করেছেন
কেন্দ্রীয় সংস্কৃতি মন্ত্রক আগামীকাল থেকে জাদুঘর, আর্ট গ্যালারি এবং প্রদর্শনীশালা পুনরায় খোলার বিষয়ে স্টান্ডার্ড অপারেটিং প্রসেডিওর জারি করেছে। এই নীতি নির্দেশিকা অনুসারে জাদুঘর, আর্ট গ্যালারি ও প্রদর্শনীশালা পুনরায় খোলার প্রস্তুতি পর্যালোচনা করতে কেন্দ্রীয় সংস্কৃতি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল আজ ন্যাশনাল মিউজিয়াম পরিদর্শন করেছেন। পরিদর্শনকালে মন্ত্রী জানান, আগামীকাল থেকে জাদুঘর, আর্ট গ্যালারি ও প্রদর্শনীশালা পুনরায় খোলার জন্য মন্ত্রকের পক্ষ থেকে বিস্তারিত নির্দেশ জারি করা হয়েছে। এই পরিপ্রেক্ষিতে ন্যাশনাল মিউজিয়াম কতটা প্রস্তুত তা পর্যালোনা করতেই তাঁর এই পরিদর্শন। তিনি ন্যাশনাল মিউজিয়ামের প্রস্তুতির বিষয়ে সন্তোষ ব্যক্ত করেন এবং এর জন্য মিউজিয়ামের কর্মী সদস্যদের প্রশংসাও জানান। তিনি বলেন, ন্যাশনাল মিউজিয়ামে অনলাইন টিকিট, প্রবেশ পথে শরীরের তাপমাত্রা মাপার ব্যবস্থাপনার মতো বেশ কয়েকটি সতর্কতামূলক ব্যবস্থা গ্রহণ করা হয়েছে। তিনি এই ব্যবস্থাপনাকে আরও উন্নত করার জন্য সকলকে পরামর্শ দেওয়ার অনুরোধ জানান এবং এই প্রক্রিয়ায় সাধারণ মানুষের সহযোগিতা প্রার্থনা করেন। আনলক ৫.০-তে কেন্দ্রীয় স্বরাষ্ট্রমন্ত্রকের নির্দেশিকার ভিত্তিতে এবং সংস্কৃতি ও সৃজনশীল সংস্থার সঙ্গে যুক্ত বিভিন্ন পক্ষের কাছ থেকে পাওয়া পরামর্শগুলি বিবেচনা করে কোভিড-১৯ সংক্রমণ প্রসার রোধে কার্যকরি পদক্ষেপ গ্রহণের মাধ্যমে জাদুঘর, আর্ট গ্যালারি ও প্রদর্শনীশালা পুনরায় খোলার জন্য কেন্দ্রীয় সংস্কৃতি মন্ত্রকের পক্ষ থেকে বিস্তারিত স্টান্ডার্ড অপারেটিং প্রসেডিওর জারি করা হয়েছে। এই নির্দেশিকায় জাদুঘর, আর্ট গ্যালারি এবং স্থায়ী ও অস্থায়ী ভিত্তিতে প্রদর্শনীশালাগুলিতে দর্শনার্থীদের প্রবেশের জন্য স্টান্ডার্ড অপারেটিং প্রসেডিওর মেনে চলতে হবে। জাদুঘর, প্রদর্শনীশালা ও আর্ট গ্যালারিগুলিতে পর্যাপ্ত পরিচ্ছন্নতা ব্যবস্থা রাখতে হবে। টিকিট কাটার সুবন্দোবস্ত করতে হবে এবং সেখানে দর্শনার্থী ও কর্মীদের নিরাপত্তা সুনিশ্চিত করতে হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1671482 – এই লিঙ্কে ক্লিক করুন।
মুখতার আব্বাস নাকভি পিতমপুরায় দিল্লিহাটে 'হুনার হাট'-এর উদ্বোধন করবেন
করোনা মহামারীর দরুণ প্রায় সাত মাস পর আগামীকাল থেকে পুনরায় 'হুনার হাট' শুরু হতে চলেছে। কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি আগামীকাল পিতমপুরায় দিল্লিহাটে 'হুনার হাট'-এ সূচনা করবেন। এবারের 'হুনার হাট'-এর মূল ভাবনা 'ভোকাল ফর লোকাল'। এই হাট-এ দেশীয় নিপুণ কারিগরিসম্পন্ন বিভিন্ন সামগ্রী যেমন মৃৎশিল্প, ধাতব, কাঠের সামগ্রী এবং পাটজাত সামগ্রীর প্রদর্শনী ও বিক্রয় প্রাধান্য পাবে। এই উপলক্ষে আজ শ্রী নাকভি বলেছেন, বিভিন্ন ধরনের ধাতব পদার্থ, মৃত্তিকা ও কাঠের নির্মিত বিরল কিছু নিপুণ হস্তশিল্পীদের উৎপাদিত সামগ্রী হুনার হাট-এ প্রদর্শনী তথা বিক্রয়ের জন্য রাখা হচ্ছে। আগামীকাল থেকে ২২ নভেম্বর পর্যন্ত এই হাট চলবে। শ্রী নাকভি আরও বলেন, দেশের প্রতিটি প্রান্তে দেশীয় পণ্যসামগ্রীর এক ঐতিহ্যবাহী পরম্পরা রয়েছে। কিন্তু দুর্ভাগ্যজনকভাবে এগুলি আজ সবই বিলুপ্তির পর্যায়ে পৌঁছেছে। এই পরিপ্রেক্ষিতে প্রধানমন্ত্রী শ্রী নরেন্দ্র মোদী স্বদেশী জিনিসের ব্যবহার আরও বাড়ানোর প্রতি বারবার গুরুত্ব দিয়েছে। শ্রী মোদীর 'ভোকাল ফর লোকাল' মন্ত্রকে অনুসরণ করেই এবারের হুনার হাট-এর আয়োজন করা হয়েছে। তিনি বলেন, দেশীয় উৎপাদিত সামগ্রীর ব্যবহার ও বিপণন প্রকৃতপক্ষে দেশকেই আত্মনির্ভর করে তুলবে। এবারের হুনার হাট-এ দেশের প্রতিটি প্রান্তের বিভিন্ন সামগ্রী স্থান পাচ্ছে। এই সমস্ত সামগ্রীর মধ্যে রয়েছে কাঠের নির্মিত বস্তু, বাঁশ, কাঁচ, কাপড়ের টুকরো, কাগজ এবং মৃৎশিল্পের সম্ভার। অসম থেকে গুজরাট পর্যন্ত এবং জম্মু-কাশ্মীর থেকে দক্ষিণে তামিলনাড়ু পর্যন্ত বিভিন্ন পরম্পরাগত ও ঐতিহ্যবাহী হস্ত ও কারুশিল্পের সামগ্রী হুনার হাট-এ রাখার ব্যবস্থা করা হয়েছে। শ্রী নাকভি জানান, হুনার হাট আয়োজনের পর থেকে ৫ লক্ষ ভারতীয় হস্তশিল্পী, কারুশিল্পী ও এ ধরনের শিল্পের সঙ্গে যুক্ত ব্যক্তিরা কাজের সুযোগ পেয়েছেন। এই শিল্পীদের নিপুণতায় তৈরি বিভিন্ন সামগ্রী দেশের প্রতিটি প্রান্তে পৌঁছে যাচ্ছে। এজন্য বিভিন্ন রাজ্যে হুনার হাট আয়োজন করা হচ্ছে। এখনও পর্যন্ত সংখ্যালঘু বিষয়ক মন্ত্রক দেশের বিভিন্ন জায়গায় দু'ডজনের বেশি হুনার হাট আয়োজন করেছে। তিনি বলেন, এবারের হুনার হাট-এ ভার্চ্যুয়াল পদ্ধতিতেও অংশ নেওয়া যাবে। হুনার হাট-এর বিভিন্ন সামগ্রী অনলাইনে বিপণনের ব্যবস্থা করা হয়েছে। মন্ত্রকের উদ্যোগে http://hunarhaat.org প্ল্যাটফর্মের মাধ্যমে এই সমস্ত সামগ্রী ক্রয় করা যাবে। এছাড়াও সরকারি ই-মার্কেট প্লেস থেকেও বিভিন্ন সামগ্রী সংগ্রহের সুবিধা রয়েছে। এবারের হুনার হাট-এ করোনা মহামারীর দরুণ সামাজিক দূরত্ববিধির পাশাপাশি অন্যান্য আগাম সতর্কতামূলক ব্যবস্থাগুলিও কঠোরভাবে মেনে চলা হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1671662 – এই লিঙ্কে ক্লিক করুন।
স্টার্ট আপগুলি নতুন স্বাভাবিক পরিস্থিতিতে মহামারীর সময় চিকিৎসকদের সুরক্ষায় চিকিৎসা সরঞ্জাম ও সহায়ক যন্ত্রপাতি সরবরাহ করছে
চিকিৎসা সরঞ্জাম কি এমনভাবে বানানো সম্ভব যাতে কোভিড-১৯ মহামারীর সময় আপৎকালীন পরিস্থিতিতে চিকিৎসকদের সুরক্ষা সুনিশ্চিত করা যায়? কেন্দ্রীয় বিজ্ঞান ও প্রযুক্তি দপ্তরের সহায়তায় একাধিক স্টার্ট আপ চিকিৎসকদের সুবিধার্থে রোগীদের স্পর্শ না করেও স্টেথোস্কোপ ব্যবহারের পদ্ধতি উদ্ভাবন করেছে। এছাড়াও, এমন এক ধরনের অক্সিজেন কনসেন্ট্রেটর উদ্ভাবন করেছে, যা হাসপাতালগুলিকে তার নিজস্ব অক্সিজেনের চাহিদা মেটাতে সাহায্য করতে পারে। একাধিক ভারতীয় চিকিৎসা সরঞ্জাম উৎপাদক সংস্থা কোভিড মহামারীকে চ্যালেঞ্জ হিসাবে গ্রহণ করে চিকিৎস থেকে রোগীদের সুরক্ষায় বিভিন্ন উদ্ভাবনমূলক পদ্ধতি আবিষ্কার করেছে। এর মধ্যে রয়েছে – অভিনব ভেন্টিলেটর, সহজেই গ্রহণযোগ্য শ্বাস-প্রশ্বাসে উপযোগী সহায়ক সরঞ্জাম, রোগীদের স্পর্শ না করেই পরীক্ষা-নিরীক্ষা ও তাঁদের স্বাস্থ্যের ওপর নজরদারি পদ্ধতি।
বিস্তারিত বিবরণের জন্য https://pib.gov.in/PressReleasePage.aspx?PRID=1671687 – এই লিঙ্কে ক্লিক করুন।
শ্রী নরেন্দ্র সিং তোমরের নেতৃত্বে ২৯টি প্রকল্পে অনুমোদন
কেন্দ্রীয় খাদ্য প্রক্রিয়াকরণ শিল্প মন্ত্রী শ্রী নরেন্দ্র সিং তোমরের নেতৃত্বে সোমবার আন্তঃমন্ত্রক অনুমোদন কমিটির বৈঠকে ৪৪৩ কোটি টাকার বিনিয়োগ সম্বলিত ২১টি প্রকল্পের অনুমোদন পাওয়া গেছে। এই প্রকল্পগুলি সুসংবদ্ধ হিমঘর শৃঙ্খল ও মূল্য সংযুক্ত ব্যবস্থার সঙ্গে সম্পর্কিত। এছাড়াও, কমিটি ৬২ কোটি টাকা বিনিয়োগ মূল্য সহ ৮টি প্রকল্প অনুমোদন করেছে। বৈঠকে বিভাগীয় প্রতিমন্ত্রী শ্রী রামেশ্বর তেলী উপস্থিত ছিলেন। শ্রী তোমর বলেন, এই প্রকল্পগুলির ফলে কৃষক ও গ্রাহক উভয় পক্ষই লাভবান হবেন। অনুমোদিত প্রকল্পগুলির রূপায়ণ ত্বরান্বিত করার জন্য তিনি নির্দেশ দিয়েছেন। এই প্রকল্পগুলির মাধ্যমে ১০টি রাজ্যের প্রায় ১২ হাজার ৬০০ জন মানুষের কর্মসংস্থান হবে এবং ২ লক্ষেরও বেশি কৃষক লাভবান হবেন।
বিস্তারিত বিবরণের জন্য https://pib.gov.in/PressReleasePage.aspx?PRID=1671471 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• মহারাষ্ট্র : রাজ্যে কোভিড-১৯ সংক্রমণ হারে নিম্নমুখী প্রবণতা সোমবারও অব্যাহত রয়েছে। রাজ্যে গতকাল ৩ হাজার ২৭৭ জন নতুন করে করোনায় আক্রান্ত হয়েছেন।
• গুজরাট : রাজ্যে করোনায় আক্রান্তের সংখ্যা সোমবার প্রায় ১ লক্ষ ৮২ হাজার ছুঁয়েছে। এখনও পর্যন্ত করোনাজনিত কারণে মৃত্যু হয়েছে ৩ হাজার ৭৬৮ জনের। সুস্থ হয়েছেন ১ লক্ষ ৬৫ হাজারেরও বেশি।
• রাজস্থান : দীপাবলী উৎসবের পূর্বে রাজ্যে আবার কোভিড আক্রান্তের সংখ্যায় দৈনিক বৃদ্ধির প্রবণতা লক্ষ্য করা গেছে। রাজ্যে সোমবার আরও ১ হাজার ৮৫৮ জন করোনায় আক্রান্ত হয়েছেন।
• মধ্যপ্রদেশ : রাজ্যে সোমবার আরও ৮০৯ জনের সংক্রমিত হওয়ার খবর মেলায় করোনায় আক্রান্তের সংখ্যা ১ লক্ষ ৭৮ হাজার ছাড়িয়েছে। করোনাজনিত কারণে মৃত্যু হয়েছে ৩ হাজার ৩৪ জনের। সুস্থ হয়েছেন ১ লক্ষ ৬৭ হাজারেরও বেশি।
• ছত্তিশগড় : রাজ্য সরকার সোমবার শব্দবাজির বিক্রয় ও ব্যবহারে জাতীয় পরিবেশ ট্রাইব্যুনালের নির্দেশ কঠোরভাবে কার্যকর করার জন্য আধিকারিকদের নির্দেশ দিয়েছেন। এ সম্পর্কে বলা হয়েছে শব্দবাজির অতিরিক্ত ব্যবহারের দরুণ বায়ু দূষণের পাশাপাশি কোভিড-১৯ সংক্রমণের ঝুঁকি বাড়তে পারে। রাজ্যে আজ পর্যন্ত সুস্পষ্টভাবে করোনায় আক্রান্তের সংখ্যা ২১ হাজারেরও কিছু বেশি।
• আসাম : রাজ্যে আজ আরও ৩২৮ জন করোনায় আক্রান্ত হয়েছেন। বর্তমানে আক্রান্তের হার ১.১৫ শতাংশ। রাজ্যের স্বাস্থ্য মন্ত্রী ট্যুইটে জানিয়েছেন, এখনও পর্যন্ত ২ লক্ষ ৯ হাজারেরও বেশি করোনা রোগী আরোগ্য লাভ করেছেন।
• মণিপুর : রাজ্যে পুরাচাঁদপুরের চিকিৎসকরা নিজেদের খরচে কোভিড-১৯ অপারেশন থিয়েটার গড়ে তুলেছেন।
• মেঘালয় : রাজ্যে সুস্পষ্টভাবে করোনায় আক্রান্তের সংখ্যা ১ হাজার ২৪। সুস্থ হয়েছেন ৯ হাজার ১১২ জন এবং নতুন করে আক্রান্ত হয়েছেন ২৮ জন।
• নাগাল্যান্ড : রাজ্যে সোমবার আরও ২৯ জনের সংক্রমিত হওয়ার খবর মেলায় করোনায় আক্রান্তের সংখ্যা বেড়ে ৯ হাজার ৫০৩ হয়েছে। সুস্থ হয়েছেন ৮ হাজার ৪০৩ জন।
• সিকিম : রাজ্যে আরও ৫১ জন করোনায় আক্রান্ত হয়েছেন। এর ফলে, সংক্রমিতের সংখ্যা বেড়ে ৪ হাজার ৩০৮ হয়েছে। সুসস্পষ্টভাবে করোনায় আক্রান্তের সংখ্যা ৩০৫।
• কেরল : স্থানীয় স্বশাসিত প্রশাসনগুলির নির্বান যত এগিয়ে আসছে, রাজ্য স্বাস্থ্য দপ্তরের কোভিড ভীতি তত ঘণিভূত হচ্ছে। দপ্তরের পক্ষ থেকে আশঙ্কা প্রকাশ করা হয়েছে, গণতান্ত্রিক অধিকার প্রয়োগের এই উৎসবে রাজ্যে কোভিড-১৯ এ পুনরায় সংক্রমণ দেখা যায় কিনা। এদিকে সবার নজর এখন সুপ্রিম কোর্টে দাখিল করা একটি মামলার শুনানীর ওপর। আগামী সোমবার এই মামলার শুনানী হতে চলেছে। রাজ্যের এক নির্দল বিধায়ক স্থানীয় স্বশাসিত প্রতিষ্ঠানগুলির ভোট পিছিয়ে দেওয়ার আর্জি জানিয়ে সুপ্রিম কোর্টে আবেদন দাখিল করেছে। রাজ্য সরকার দু’মাস বন্ধ থাকার পর আগামী ১৬ই নভেম্বর থেকে সবরীমালা মন্দিরে পুণ্যার্থীদের আগমনে অনুমতি দিয়েছে। তবে, সুস্পষ্টভাবে বলা হয়েছে, পুণ্যার্থীদের কোভিড-১৯ সংক্রমণ প্রতিরোধে যাবতীয় স্বাস্থ্যবিধি কঠোরভাবে মেনে চলতে হবে।
• তামিলনাডু : রাজ্যে বিদ্যালয়গুলির খোলার ব্যাপারে অভিভাবকদের সঙ্গে বৈঠকে সমাধানসূত্র মেলেনি। এদিকে রাজ্য সরকার আজ থেকে সংগ্রহালয়গুলি খোলার অনুমতি দেওয়ার পাশাপাশি, আদর্শ কার্যপরিচালন বিধি জারি করেছে। রাজ্যে সোমবার করোনাজনিত কারণে আরও ১৮ জনের মৃত্যু হয়েছে, যা গত ৫ মাসে সর্বনিম্ন।
• কর্ণাটক : রাজ্যের উচ্চ শিক্ষা দপ্তর আগামী ১৬ই নভেম্বর থেকে উচ্চ শিক্ষা প্রতিষ্ঠানগুলি খোলার প্রেক্ষিতে ইউজিসি-র নীতি-নির্দেশিকা অনুযায়ী আদর্শ কার্যপরিচালন বিধি প্রণয়ন করেছে।চলতি উৎসব মরশুমে রাজ্য সড়ক পরিবহন নিগম অতিরিক্ত ১ হাজারটি বাস চালাবে।
• অন্ধ্রপ্রদেশ : রাজ্য সরকার কোভিড টিকা বন্টনের ক্ষেত্রে পরিকল্পনা প্রণয়নের জন্য রাজ্য স্তরীয় স্টিয়ারিং কমিটি গঠন করেছে। ১৮ সদস্যের এই কমিটি গঠনের জন্য ইতিমধ্যেই নির্দেশ জারি করা হয়েছে। কমিটির নেতৃত্ব দেবেন রাজ্যের মুখ্যসচিব। আহ্বায়ক হবেন স্বাস্থ্য দপ্তরের মুখ্যসচিব।
• তেলেঙ্গানা : রাজ্যে গত ২৪ ঘন্টায় আরও ১ হাজার ২৬৭ জনের সংক্রমিত হওয়ার এবং ৪ জনের মৃত্যুর খবর মেলায় করোনায় আক্রান্তের সংখ্যা বেড়ে ২ লক্ষ ৫২ হাজার ছাড়িয়েছে। সুস্পষ্টভাবে করোনায় আক্রান্তের সংখ্যা ১৮ হাজার ৫৮১। সুস্থ হয়েছেন ২ লক্ষ ৩২ হাজারেরও বেশি এবং করোনাজনিত কারণে মৃত্যু হয়েছে ১ হাজার ৩৮৫ জনের। রাজ্যে সুস্থতার হার জাতীয় স্তরে গড় হার ৯২.৬০ শতাংশের তুলনায় সামান্য কম অর্থাৎ ৯২.০৯ শতাংশ।